הדומה השמינית

הדומה השמינית היא מושב הבית התחתון בפרלמנט של רוסיה הנוכחי, שנבחר בבחירות הפרלמנטריות בספטמבר 2021.
 הבחירות 

הבחירות לדומה השמינית התקיימו בין התאריכים 17–19 בספטמבר 2021. החל מיוני 2021, 32 מפלגות פוליטיות רוסיות היו זכאיות להשתתף בבחירות. במקביל, מפלגות שקיבלו מנדטים מרשימת המפלגות או שזכו ליותר מ-3% מהקולות בבחירות הקודמות, או כאלה שהיו מיוצגות לפחות באחד הפרלמנטים המחזויים, רשאיות היו להשתתף בבחירות מבלי להידרש לאסוף חתימות. לאחר בחירות 2016, מפלגת החופש העממי ומפלגת העוצמה האזרחית איבדו את זכויותיהן, בעוד שתי מפלגות נוספות בעלות זכות השתתפות: תנועת "למען האמת" והפטריוטים של רוסיה - התאחדו עם רוסיה הוגנת לצורך הקמת מפלגת רוסיה הוגנת – למען האמת. כך, נותרו 14 מפלגות שיכלו להתמודד בבחירות מבלי לאסוף חתימות:

18 המפלגות הנותרות נדרשו לאסוף לא פחות ממאתיים אלף חתימות כדי להשתתף בבחירות 2021.

 הרכב 
 מפלגות 
מפלגות שקיבלו יותר מ-5% מהקולות בבחירות רשאיות להקים סיעות משלהן בדומה. מפלגות שלא הצליחו להתגבר על מחסום 5%, אך מועמדיהן נבחרו במחוזות הבחירה, גם לא יוכלו להקים סיעות משלהן. במקרה זה, צירים ממפלגות אלה יצטרכו או להצטרף לסיעות של מפלגות אחרות, או שיגהנו חברי פרלמנט עצמאיים. כך גם לגבי מועמדים עצמאיים שנבחרו.

 90pxהדומה השמינית סךהכל מושבים פנוייםרוסיה המאוחדתהמפלגה הקומוניסטיתהמפלגה הליברל-דמוקרטיתרוסיה הוגנת — למען האמתהאנשים החדשים ללא שיוך מפלגתימפלגת מולדתהמצע האזרחימפלגת הצמיחהעצמאיים סוף המושב הקודם 43 40 23 — 1 1 1 5 444 6 מושבים בבחירות 57 21 27 13 1 1 1 5 450 0 חלוקת קולות           

בחירת יושב הראש
באוקטובר 2021, הנשיא ולדימיר פוטין הציע את מועמד מפלגת רוסיה המאוחדת ויאצ'סלב וולודין לתפקיד יושב ראש הדומה הממלכתית לקדנציה שנייה רצופה. מזכיר המועצה הכללית של המפלגה, אנדריי טורצ'אק אמר שסיעת רוסיה המאוחדת תתמוך במועמדותו של וולודין. מאחר שלרוסיה המאוחדת יש רוב בדומה, המשמעות היא שוולודין הבטיח את בחירתו גם תמיכת מפלגות אחרות. אף על פי כן, המפלגה הליברל-דמוקרטית ורוסיה הוגנת גם תמכו בוולודין. מושב הפתיחה התקיים ב-12 באוקטובר 2021, במהלכו נבחר יושב ראש הדומה הממלכתית. בהתאם לחוקה, חבר הפרלמנט הוותיק ביותר פותח את המושב המליאה הראשון. עם זאת, לראשונה בהיסטוריה הרוסית את הישיבה פתחה חברת הפרלמנט השנייה בגיל. זה קרה לאחר שוולדימיר רסין בן ה־85, סירב לפתוח את הישיבה וזכות זו עברה לוולנטינה טרשקובה בת ה-84. בנוסף לטרשקובה, הרכב נשיאות הדומה, על פי המסורת, כלל משתתפי הצירים הוותיקים ביותר מכל סיעה בפרלמנט.

בעת בחירת היושב ראש, המפלגה הקומוניסטית של הפדרציה הרוסית סירבה לתמוך בוולודין וב-7 באוקטובר 2021 הודיעה כי תתמוך בדמיטרי נוביקוב לראשות הדומה, לאחר שכבר היה מועמד גם בבחירות 2016 למשרת היושב ראש.

מפלגת "האנשים החדשים" לא הכריזה על מועמד מטעמה, אך גם לא הביעה בפומבי תמיכה באף מועמד.

 מועמד קולות אחוזים √ ויאצ'סלב וולודין (רוסיה המאוחדת)80.0% דמיטרי נוביקוב (המפלגה הקומוניסטית)13.6% נמנעו6.4% 
הנהגת הדומה
 משרה שם תקופה שיוך מפלגתי יושב ראש ויאצ'סלב וולודין 12 באוקטובר 2021 רוסיה המאוחדתסגן ראשון/ממלא מקום אלכסנדר ז'וקוב 12 באוקטובר 2021 רוסיה המאוחדת איוואן מלניקוב 12 באוקטובר 2021 הקומוניסטיםסגנים אנה קוזנצובה 12 באוקטובר 2021רוסיה המאוחדת אירינה יארובאיה 12 באוקטובר 2021 פיוטר טולסטוי 12 באוקטובר 2021 סרגיי נברוב 12 באוקטובר 2021 אלכסיי גורדייב 12 באוקטובר 2021 שולבן קארה-אול 12 באוקטובר 2021 אלכסנדר בבאקוב 12 באוקטובר 2021 רוסיה הוגנת — למען האמת בוריס צ'רנישוב 12 באוקטובר 2021 הליברל-דמוקרטים ולדיסלב דוואנקוב 12 באוקטובר 2021 האנשים החדשים ראשי סיעות ולדימיר ואסילייב 12 באוקטובר 2021 רוסיה המאוחדת גנאדי זיוגאנוב 12 באוקטובר 2021 הקומוניסטים סרגיי מירונוב 12 באוקטובר 2021 רוסיה הוגנת — למען האמת ולדימיר ז'ירינובסקי 12 באוקטובר 2021 – 6 באפריל 2022 הליברל-דמוקרטים אלכסיי דידנקו 6 באפריל 2022 אלכסיי נצ'אייב 12 באוקטובר 2021 האנשים החדשים

ועדות
בדומה השמינית הוגדל מספר הוועדות מ-26 ל-32. לדברי ויאצ'סלב וולודין, הגידול בוועדות נובע מהסמכויות המורחבות של הפרלמנט במסגרת הרפורמה החוקתית. מאחר שהדומה הממלכתית מאשרת את חברי הממשלה, הוחלט על הקמת ועדות המבוססות על משרדים, סוכנויות ושירותים פדרליים. ב־8 באוקטובר 2021, במהלך ישיבת קבוצת העבודה הזמנית להכנת ישיבת המליאה הראשונה, אושר הרכב הוועדות והנהגתן.

הצעות חוק
 לקראת כינוס הדומה, חברי הפרלמנט פאבל קראשניניקוב ואנדריי קלישאס הגישו הצעת חוק לשינוי שם משרת המושל לראש הסובייקט ולקבוע שינוי באופי עבודתו. בנוסף לשינוי שם הוצע לבטל את האיסור על מושלים להיבחר מחדש פעמיים ברציפות. ייכנס לתוקף ב־1 ביוני 2022.
 בשל עלייה ברמת התחלואה, הוחלט במסגרת המאבק במגפת הקורונה ברוסיה להחיל חוק המחייב הצגת מקבילה מקומית לתו ירוק בכניסה לאירועי תרבות המוניים. כל מתחסן ברוסיה מקבל קוד QR מפורטל השירותים הציבוריים של הפדרציה הרוסית שעליו להציג בכניסה למרכזים מסחריים, תיאטראות, תחבורה ציבורית, מסעדות ואירועי תרבות המוניים. החוק תקף מ-1 בפברואר עד 1 ביוני 2022.
 הדומה אימצה את חוק Fan ID, במסגרתו ממשלת הפדרציה הרוסית יכולה להגדיר אילו אירועי ספורט ניתן להשתתף בהם רק עם זיהוי חובה של צופים. על הצופים להציג "כרטיס מותאם אישית לביקור בתחרות ספורט" - זהו מסמך אלקטרוני הנדרש לזיהוי צופה או משתתף בטורניר, המתבצע "למטרות אבטחה".
 הדומה אימצה תיקונים לחוק המשטרה המרחיבים את סמכויות המשטרה. שוטרים רשאים כעת להיכנס לחדרי מגורים כדי לעצור פושעים או אנשים שעדי ראייה מצביעים עליהם כמי שביצעו פשע, לפתוח מכוניות במהלך הפרות סדר ומצבי חירום וכן לבצע חיפוש באזרחים אם יש סיבה להאמין שהם מסתירים פריטים גנובים.
 הדומה אימצה הצעת חוק ממשלתית שמטרתה להילחם בהפצת מידע פנים ומניעת ניגודי עניינים בספורט. זאת במטרה ליצור מנגנונים ספציפיים למניעת מניפולציה של תוצאות תחרויות ספורט. הצעת החוק מגדירה את המושגים "ניגוד עניינים בתחום התרבות הגופנית והספורט" ו"מידע פנים בתחום התרבות הגופנית והספורט" וכן מנגנונים למניעתם.
 הדומה אימצה חוק לביטול בדיקה טכנית חובה לרכבים פרטיים. מכוניות נוסעים וכלי רכב מנועי השייכים לאזרחים ו"המשמשים אותם לצרכים אישיים בלבד" פטורים מהנוהל. הצעת החוק אינה חלה על מוניות וכלי רכב אחרים הכוללים הסעת נוסעים וכן כלי רכב המשמשים למטרות רשמיות.
 אומצה הצעת חוק לפיה רוסיה אינה כפופה להחלטות בית הדין האירופי לזכויות אדם.
הדומה מילאה תפקיד מפתח בפעילויות חקיקה כדי להצדיק את הפלישה הרוסית לאוקראינה וארגנה הצעות חוק להכיר בריבונותו של הרפובליקה העממית של דונצק והרפובליקה העממית של לוהנסק, כבר ב-12 בפברואר 2022. במרץ, אומץ חוק על אחריות פלילית באשר להפצת ידיעות כוזבות נגד צבא רוסיה, בפועל כל ניסיון לספר על זוועת הלחימה נכנסים תחת החוק הזה, המשמש את ערכאות המשפט נגד ארגוני האופוזיציה ברוסיה. בספטמבר 2022, אומץ חוק לגיוס חלקי והרחבת סמכויות רשויות האכיפה בימי מלחמה. באוקטובר 2022, הדומה אישרה הצעות חוק לסיפוח לרוסיה של מחוזות דונצק, לוהנסק, זפורוז'יה וחרסון.
 בינואר 2023, הדומה אישרה הצעת חוק המבטלת את חובת חברי הפרלמנט להצהיר בפומבי על הכנסותיהם.
 ב-22 בפברואר 2023, הדומה אישרה הצעת חוק להשעיית השתתפותה של רוסיה בהסכם סטארט החדש.
 ב-14 ביולי 2023, התקבלה הצעת חוק האוסרת על שינוי מין ואי-תמיכה בהתאמה מגדרית ברוסיה.

 ראו גם 
הבחירות הפרלמנטריות ברוסיה 2016

קישורים חיצוניים

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הדומה הממלכתית של רוסיה
קטגוריה:2021 ברוסיה